tomron87/hebrew-wikipedia-sentences-corpus huggingface dataset:
בדומה לשירי התקופה, הוא בוצע בסגנון בלדת שאנסון.
בשיר, מבקש יורגנס מהמאהב החדש של בת זוגו לשעבר, למסור לה את ברכתו, חרף קנאתו בבחיר לבה.
במרוצת השנים הוקלט גרסאות כיסוי באנגלית, איטלקית וספרדית.
ב-20 במרץ 1965 בוצע השיר על ידי יורגנס באירוויזיון.
הוא שובץ שישי בסדר ההופעות, לפני נורווגיה ואחרי גרמניה.
השיר הגיע למקום הרביעי עם 16 נקודות.
"Sad Boy" (בעברית: "ילד עצוב") הוא שיר של המפיק המוזיקלי המרוקאי-הולנדי R3hab והדי ג'יי האנגלי ג'ונאס בלו, שהוקלט על ידי הזמרת-יוצרת האמריקאית אווה מקס והזמרת קיילי קנטרל.
השיר יצא לאור ב-10 בספטמבר 2021, על ידי חברת התקליטים ארטיסט פרטנר גרופ, כסינגל שלא מתוך אלבום.
השיר הגיע למקום השלישי במצעד הסינגלים השוודי.
השיר נכתב על ידי ג'ק האויט, אנטונינה ארמאטו, אווה מקס, הייט, אמבר ואן דיי, YK קוי, ג'ונאס בלו ו-R3hab והופק על ידי YK קוי, R3hab וג'ונאס בלו, גם כן.
ב-31 באוגוסט 2021 פרסם ג'ונאס בלו פוסט בו תייג את R3hab, אווה מקס וקיילי קנטרל.
יומיים לאחר מכן, השיר הוכרז באופן רשמי על ידי ג'ונאס ותאריך יציאתו, 10 בספטמבר 2021, נחשף.
קליפ המילים הרשמי של השיר פורסם ב-10 בספטמבר 2021, ביום צאתו כסינגל.
בתחילת קליפ המילים, ניתן לראות לב שבור מואר באורות, עם קרדיטים של R3hab, ג'ונאס בלו, אווה מקס וקיילי קנטרל לפי הסדר.
הוא זכה להצלחה מתונה כאשר צבר למעלה מ-1.7 מיליון צפיות בסך הכול.
הווידאו קליפ הרשמי של "Sad Boy" יצא לאור ב-20 באוקטובר 2021 והוא מעין קליפ מונפש.
אזורתאריך יציאהפורמטחברת תקליטיםמקורעולם10 בספטמבר 2021הזרמת מוזיקה • הורדה דיגיטליתארטיסט
סייף אוטו היא חברה אמריקאית, המציעה שירותי ביטוח רכב, בריאות ואלמנטרי.
החברה הוקמה בשנת 1993, מעסיקה כ-780 עובדים ומספקת שירותי ביטוח ללקוחות ב-19 מדינות ברחבי ארצות הברית.
המטה הראשי של החברה נמצא בקולומבוס, אוהיו, ומלבדו מפעילה החברה סניפים בוודספילד ובסומרסט, קנטקי.
החברה הוקמה בשנת 1993 על ידי ארי דש (Ari Deshe) וג'ון דיימונד (Jon Diamond) כחברה המספקת שירותי ביטוח.
בשנת 2012, מונה רון דייוויס (Ron Davies) למנכ"ל החברה, מיד לאחר המינוי פתחה שני מוקדים באוהיו שיספקו שירות לקוחות.
בשנת 2013, הצהירה החברה שהכנסותיה השנתיות עלו על כ-300 מיליון דולר.
בחודש מרץ 2015, רכשה את חברת הביטוח AutoTex MGA תמורת סכום שלא פורסם.
חברת Safari Ltd, בעברית: ספארי בע"מ, היא חברת צעצועים אמריקנית המתמקדת בייצור דגמי ובובות בעלי חיים, לרבות מיניאטורות דינוזאורים, במטרה מוצהרת לקדם את ידיעת הטבע ושימור בעלי החיים באמצעות משחק חינוכי.
החברה - שנוסדה ב-1982 - היא חברה פרטית בערבון מוגבל, בבעלות משפחת רובל ופריינטה.
חברת ספארי נוסדה ב-1982 בידי ברנרד ורוזמרין רובל, בעל ואישה ממוצא גרמני.
מטרתם הייתה לעזור בקידום שימור חיות בר ובעלי חיים בסכנת הכחדה על ידי עירור המודעות למינים בסכנת הכחדה.
את ההשראה הם קיבלו מחבילת קלפי משחק שעליהם צילומים של בעלי חיים, ובתחילת דרכם צילמו חיות בר בפלורידה ומכרו את הצילומים לגני חיות ומקומות בילוי נוספים.
אחרי שחזרו לגרמניה, הם נתקלו בבובות חינוכיות, דבר שגרם להם לשנות את פעילות החברה ליצירת בובות ודגמי בעלי חיים באיכות מוזיאונית, שנועדו למשחק חינוכי.
בנוסף לחיות בר הם תכננו וייצרו גם בובות של בעלי חיים פרה-היסטוריים ובפרט מיניאטורות דינוזאורים.
כדי לייצר מיניאטורות דינוזאורים מדויקות מדעית ואמינות הם נעזרו בפלאונטולוגים מוסמכים, שסייעו להם בתכנון הדגמים.
בנוסף, החברה חתמה ב-1986 על שיתוף פעולה עם מוזיאון קרנגי להיסטוריה של הטבע לייצור קו מוזיאונים של דגמי דינוזאורים איכותיים.
כיום חברת ספארי נמצאת בבעלות נכדם של בני הזוג רובל, אלכסנדר פריינטה.
הוא גם ראש החברה ביחד עם אשתו, כריסטינה פריינטה.
חברת ספארי מייצרת למעלה מ-1000 סוגים של בובות ודגמים בדמות בעלי חיים, בהם:
מיניאטורות דינוזאורים ובעלי חיים פרה-היסטוריים
חיות בר כגון חיות סוואנה (אריות, פילים וכו'), ג'ונגלים, יונקים, עופות וזוחלים
חיות ים כגון לווייתנאים, כרישים, דגים וחסרי חוליות
חיות חווה חקלאית ובעיקר סוסים
דרקונים, בנות ים ויצורים מיתולוגיים אחרים
הבובות עשויות מ-PVC נטול פתאלאטים ועופרת, ועומדים בתקני בטיחות בינלאומיים.
השאיפה היא ליצור דגמי בעלי חיים כמה שיותר מציאותיים ומדויקים מדעית, ולפני יצירת התפסיל של בעל חיים מסוים, אמנים וחוקרים מטעם החברה חוקרים אותו ואת האנטומיה שלו, כדי ליצור תפסיל כמה שיותר מציאותי ומדויק מדעית.
אחרי אישורו הוא נשלח לייצור המוני.
ככלל, רוב הדגמים נצבעים ידנית, כדי לשקף שונות ביולוגית ולהבטיח צביעה איכותית.
שם החיה כתוב על גחונה כדי לאפשר זיהוי קל שלה.
החברה זכתה בפרסים רבים על דגמיה.
בנוסף מפעילה החברה את SafariPedia, אנציקלופדיה מקוונת דמוית ויקיפדיה שבה אפשר ללמוד עוד על בעלי החיים שאותם היא מייצרת.
באתרה, החברה מוכרת ספארי צעצועים (כגון בובות פרווה) ומשחקים חינוכיים נוספים (כגון פאזלים) בנושא בעלי חיים ודינוזאורים.
היא מוכרת מוצרים נוספים בנושא כגון ספרי ילדים, תיקי גב ועוד.
הקמע של החברה הוא ברני האליגטור הידידותי, הקרוי על שם מייסד החברה ברנרד רובל.
בובות ודגמים של החברה נמכרים במספר חנויות בישראל ובהן חנות מוזיאון הטבע ע"ש שטיינהרדט של אוניברסיטת תל אביב.
"Sad Forever" (בעברית: עצוב לנצח) הוא תקליט צדקה וסינגל של הזמר-יוצר האמריקאי, לאוב, שיצא, על ידי חברת התקליטים AWAL, ב-31 במאי 2019. השיר נכלל באלבום האולפן הראשון שלו, How I'm Feeling.
השיר מתייחס לבריאותו הנפשית של הזמר.
כל ההכנסות מהשיר נתרמו לעמותות המטפולת בבריאות הנפש, בין היתר ל-Time to Change ול-Beyond Blue.
הווידאו קליפ של השיר, שצולם בהופעה במנילה, הפיליפינים, הועלה לחשבון היוטיוב של לאוב ב-31 במאי 2019. נכון לינואר 2022, הווידאו קליפ נצפה למעלה מ-15 מיליון פעמים.
"Sacrifice" הוא סינגל של הזמר-יוצר הקנדי דה ויקנד.
השיר יצא ב-7 בינואר 2022, כסינגל השני מתוך אלבום האולפן החמישי שלו, Dawn FM.
השיר נכתב על ידי דה ויקנד, מקס מרטין, אוסקר הולטר, קארל נורדסטרום, קווין דואן מקורד ו-Swedish House Mafia.
הקליפ של "Sacrifice" עלה ל-YouTube ב-7 בינואר 2022. הוא בוים על ידי Cliqua והוא כולל שימוש רב בתאורת Strobe בדומה לשיתופי פעולה קודמים שנעשו על ידי הצמד וטספיי.
הקליפ מתחיל עם קטע שבו דה ויקנד המום ומבולבל כשהוא נמצא בקצה מנהרה בזמן קטע מרצועת הכותרת של Dawn FM עם השחקן הקנדי ג'ים קארי.
לאחר מכן הוא מתעורר מהאירועים שהתרחשו בקליפ של "Take My Breath".
סדרה של תמונות ויזואליות וצילומי ריקוד בגוון פסיכדלי.
"Sacrifice" תואר על ידי מבקרי מוזיקה כרצועת דיסקו-פאנק.
אורך השיר הוא שלוש דקות ותשע שניות, ויש בו דגימה של השיר "I Want to Thank You" של הזמרת האמריקאית אלישיה מאיירס משנת 1981.
המבקרים ציינו את "Sacrifice" כרצועה בולטת באלבום.
ברולינג סטון השוו את הביצוע של דה ויקנד בשיר לזה של מייקל ג'קסון בשירים "Wanna Be Startin' Somethin'" ו-"Don't Stop 'Til You Get Enough".
"Sacrifice" (בתרגום חופשי מאנגלית: "קורבן" או "הקרבה") הוא שיר של המוזיקאי הבריטי אלטון ג'ון.
השיר נכתב על ידי ג'ון וברני טופין.
הוא יצא לראשונה באוקטובר 1989 כסינגל השני מהאלבום "Sleeping with the Past".
הוא זכה להצלחה ב-1990, במיוחד ב ובצרפת.
גם בישראל הגיע השיר למקום הראשון.
השיר מתאר איבוד אהבה במערכת נישואין.
הפזמון אומר שזה לא קורבן כזה גדול לאבד את האהבה במצב כל כך גרוע.
בשל ההצלחה הגדולה של השיר, ג'ון ביצע אותו בהופעות בכל השנים שחלפו מאז שיצא.
"Sacrifice" יצא בתחילה כסינגל ב-1989, והגיע למקום ה-55 בממלכה המאוחדת ולמקום ה-18 בארצות הברית במרץ 1990.
באמצע שנת 1990 הדי ג'יי האנגלי סטיב רייט השמיע את השיר פעמים רבות בתוכניתו הפופולרית ב-BBC Radio 1 , ובעקבותיו הלכו עורכים ושדרנים נוספים.
כתוצאה מההצלחה המחודשת של השיר בציבור, השיר יצא לאור מחדש כסינגל צד א' כפול יחד עם השיר "Healing Hands" והגיע למקום הראשון בבריטניה ביוני 1990. בכך הוא הפך לסינגל הסולו הראשון של ג'ון שהגיע למקום הראשון במצעד הסינגלים הבריטי, מקום בו נשאר במשך חמישה שבועות.
עם ההוצאה המחודשת הזו, השיר הגיע למקום הראשון גם בצרפת ונשאר במצעד הצרפתי במשך עשרים ושישה שבועות.
את הקליפ של "Sacrifice" ביים אלק קשישיאן, והופיעו בו אלטון ג'ון, כריס אייזק ויסמין גאורי.
הקליפ, שעוקב אחר מילות השיר, עוקב אחר גבר (אייזק) ואישה (ג'אורי) שמתקשים בזוגיות לאחר שנישאו וגידלו בת.
לאחר שהם הולכים בדרכים נפרדות, הגבר מגדל את בתו לבד.
נכון לאפריל 2025 יש לקליפ ביוטיוב יותר מ-800 מיליון צפיות והוא השיר המושמע ביותר של האמן בפלטפורמה.
סינגל 12 אינץ' – בריטניה
"Love Is a Cannibal" (מפסקול הסרט "מכסחי השדים 2") – 3:53
סינגל תקליטור – ארצות הברית
אלטון ג'ון – זמרה, פסנתר אלקטרוני RD-1000
גאי בבילון – סינתיסייזר ימאהה DX7
— סינתיסייזר רולנד Alpha Juno
+מדינההסמכהיחידות מאושרות / מכירותאוסטרליה (ARIA)זהב35,000^הממלכה המאוחדת (BPI)פלטינה600,000^צרפת (SNEP)כסף200,000*^אומדן היחידות המופצות מבוסס על הסמכת הסינגל בלבד*אומדן המכירות מבוסס על הסמכת הסינגל בלבד
השיר "Sacrifice", יחד עם שירים אחרים של אלטון ג'ון "Rocket Man", "Kiss the Bride" ו-"", נדגם בשיתוף הפעולה של אלטון ג'ון ודואה ליפה מ-2021, "Cold Heart".
Saint Vitus (בעברית: "ויטוס הקדוש", תעתיק: "סיינט ויטוס") היא להקת דום מטאל שהוקמה בלוס אנג'לס בשנת 1979. לאחר שהלהקה התפרקה ב-1996, היא התאחדה לזמן קצר לסיבוב הופעות ב-2003, והתאחדה באופן סופי ב-2008. הלהקה נחשבת לאחת מלהקות הדום מטאל הראשונות, ולחלוצה בז'אנר זה.
למרות שסיינט ויטוס לעולם לא זכתה לפריצת דרך או פופולריות משמעותית, היא השפיעה רבות על סגנון הדום מטאל, ועל הולדת תתי-ז'אנרים סטונר מטאל וסלאדג' מטאל.
הלהקה ידועה בין היתר בתוכן הלירי שלה, אשר עוסק בנושאים כבדים ומדכדכים, בהתאם למוזיקה האיטית והאפלה; בדידות, דיכאון, התמכרות לסמים ולאלכוהול, מוות והפרעות נפשיות.
כאשר וינו, סולן הלהקה לשעבר, נשאל על המוזיקה של סיינט ויטוס, הוא אמר: "זה בא מהבטן.
למוזיקה יש את הטון הנמוך הזה והיא פוגעת בך במקומות הרגשיים האלה.
תמיד ניסיתי להפוך את המילים (ליריקה) למעניינות בדיוק כמו המוזיקה.
זה תמיד היה קצת אפל אבל אני לא נמשך לדברים המשמחים.
אני אוהב מוזיקה שתופסת אותך בביצים."
סיינט ויטוס הוקמה ב-1979 תחת השם Tyrant (בעברית: עריץ), אך שינתה את שמה לסיינט ויטוס ב-1980, לאחר השיר "St.
Vitus Dance" של בלאק סבאת'.
על פי מספר מקורות, הלהקה שינתה את שמה בשביל לא "להתמודד עם השטויות השטניות באותה התקופה".
חברי הלהקה מציינים את בלאק סבאת' (Black Sabbath) ובלאק פלאג (Black Flag) כלהקות שהשפיעו עליהם ביותר.
בתחילת הדרך, הסגנון של סיינט ויטוס היה נחשב "לא מעודכן" בהשוואה לז'אנרים הארדקור פאנק, גלאם מטאל וספיד מטאל, שהיו פופולריים באותה תקופה.
לכן, לאחר שנדחו על ידי קהילת המטאל בלוס אנג'לס, הם היו מעורבים בסצנת הפאנק רוק (Punk rock).
בשנת 1984, הלהקה הוציאה את אלבום הבכורה שלה, Saint Vitus.
ב-1985, הלהקה הוציאה את אלבומה השני, Hallow's Victim, וכן מיני אלבום The Walking Dead.
האלבום השלישי שלהם, Born Too Late שיצא ב-1986, נחשב לפופולרי, משפיע, ולאלבום המצליח ביותר שהוציאה הלהקה.
הלהקה הוציאה מיני אלבום Thirsty and Miserable ב-1987, ואלבומים באורך מלא Mournful Cries ב-1988, V ב-1990, C.O.D.
הלהקה התאחדה לזמן קצר לסיבוב הופעות כאשר ב-1 ביולי 2003, ההרכב הקלאסי של Born Too Late (ויינריך, צ'נדלר, אדמס, אקוסטה) הופיע בשיקגו.
בשנת 2008, הלהקה התאחדה באופן סופי.
בשנת 2010, נפטר מתופף הלהקה, ארמנדו אקוסטה, כתוצאה מגידול מוחי.
החליף אותו המתופף הנרי ואסקז.
הלהקה הוציאה את האלבום Lillie: F-65 בשנת 2012. בריאיון, וינו הסביר ששם האלבום מתייחס לסם מדכא רב עוצמה בזמנו וכי לדייב צ'נדלר "באמת היה משהו עם הדאונרים שלו".
הלהקה הוציאה מיני אלבום Live באותה השנה.
בסתיו של 2014, הם יצאו לסיבוב הופעות באירופה לרגל יום הולדת ה-35 של הלהקה, וביצעו את האלבום המצליח "Born Too Late" במלואו.
עם זאת, ב-9 בנובמבר, וינו נעצר בנורווגיה בגין החזקת חומרים בלתי חוקיים וגורש לארצות הברית, מה שהשאיר את הלהקה לסיים את סיבוב ההופעות כשלישייה.
ב-2019 הלהקה הוציאה אלבום נוסף, Saint Vitus, אשר בדומה לאלבום הבכורה של הלהקה, נקרא על שמה של הלהקה.
הנרי ואסקז – תופים (2009–הווה)
פאט ברודרס – גיטרה בס (2016–הווה)
Sadisfaction (בעברית: סיפוק) הוא אלבום הבכורה של הלהקה הגרמנייה גרגוריאן.
במקור, גרגוריאן הוגדרה כלהקה העוסקת במוזיקת פופ בעיקרה, בדומה לאניגמה.
במסגרת הקונספט הזה, פרנק פיטרסון יחד עם מתיאס מייסנר ותומאס שוורץ הקליטו את האלבום הזה, עם שירה מובילה שסופקה על ידי "האחיות מארץ עוץ": סוזנה אספלטה (אשתו של פיטרסון באותה התקופה) ובירגיט פרויד.
עם זאת, זה היה האלבום היחיד של השלישייה בסגנון זה.
גרגוריאן הוקמה לתחייה על ידי פיטרסון ב-1998 עם חברים חדשים, ובמהלך ההקמה המחודשת, הוציאה הלהקה את סדרת האלבומים Masters of Chant בסגנון המזמור הגרגוריאני.
במרוצת השנים יצאו מספר אלבומים כחלק מהסדרה.
"" הוא שיר של הפרויקט המוזיקלי הגרמני אניגמה, שפורסם ב-1 באוקטובר 1990 כסינגל המוביל מתוך אלבום הבכורה של הפרויקט, (1990).
הוא הפך ללהיט בין-לאומי, והגיע למקום הראשון בארבע-עשרה מדינות.
בארצות הברית, הגיע למקום החמישי במצעד הבילבורד הוט 100, ולמקום הראשון במצעד שירי הדאנס קלאב ומצעד סינגלי הדאנס המסחריים.
שיר ההמשך, "" בהשתתפות הזמרת אנגון, נכלל באלבום השמיני של אניגמה, The Fall of a Rebel Angel (2016).
"" נחשב לשיר הראשון בהיסטוריה המבוצע בשתי שפות זרות שונות שדורג בחמישייה הפותחת במצעד הבילבורד הוט 100. כמו כן, זהו השיר הראשון בהיסטוריית המצעד המבוצע בשפה הלטינית שהצליח להיכנס לחמישייה הפותחת.
הצלחתו של השיר הייתה לתקדים בעולם המוזיקה בעת בה יצא.
"Sadeness" נכתב על ידי מיכאל קרצו (בשם הבדוי "קורלי אם.
סי."), פרנק פיטרסון (בשם הבדוי "פ.
גרגוריאן"), ופבריס קוויטד (בשם הבדוי "דייוויד פירסטיין").
השיר נקרא "" בגרמניה, ו-"Sadness Part I" בממלכה המאוחדת וביפן.
זהו שיר "חושני" המבוסס על "הטלת ספק" בתשוקות המיניות של המרקיז דה סאד; מכאן השם הגרמני של "Sadeness", בניגוד למילה האנגלית "Sadness" המשמשת בגרסה הבריטית.
הרצועה דורגה במקום הראשון מהר יותר מכל מהדורה חדשה בהיסטוריה הגרמנית – עוד לפני שהווידאו קליפ שלו צולם.
חברת התקליטים וירג'ין לא קידמה את השיר כמעט.
המכירות המריאו אך ורק בזכות ההשמעות ברדיו ובמועדונים.
ב-Stars of 90's Dance Pop: 29 Hitmakers Discuss Their Careers מ-2017 של ג'יימס ארנה, המפיק פרנק פיטרסון נזכר: "ובכן, סיימנו את השיר, והיינו מופתעים מעצמנו.
המנהל של מיכאל, שניהל גם את סנדרה, הגיע איתנו לאיביזה לסוף שבוע, והשמענו לו את השיר.
הוא ישב והקשיב ואמר, 'זה מאוד כבד.
זה אף פעם לא יתקבל ברדיו'.
שעה לאחר מכן, איש הקשר שלנו בווירג'ין אמר שהמזכירה שלו ואנשים אחרים במשרד נדהמו מהשיר.
הוא הגיב שאינו מקבל את זה, אך נראה שכולם אהבו את זה.
אז די מהר השיר יצא".
ברצועה נעשה שימוש באמצעים הבאים:
שירה גרגוריאנית נדגמה בעיקר מהאלבום Paschale Mysterium משנת 1976 של המקהלה הגרמנית Capella Antiqua München והמנצח קונרד רולנד .
כמו כן, בולטת במיוחד מוזיקה מתוך "", אנטיפון שהוא הרצועה השנייה באלבום.
בהתחלה נעשה שימוש ללא רשות בשירה; תביעה משפטית התקבלה ב-1994 והוסדרה בפיצויים.
חלק מקצב התופים נדגם משירו של ג'יימס בראון "".
מילים בשפה הצרפתית שנלחשו על ידי אשתו של קרצו, סנדרה – שבעת הקמתה של אניגמה כבר פעלה כאמנית סולו.
נד רגט מ-AllMusic הגיב: "קטעי הנזירים המצמצמים את הכול, גולשים ללא מאמץ מתוך ברייקביט מעודן אך עדיין חזק ומנצנץ.
צלילי סינת' וחליל בשילוב צרפתייה [סנדרה] לוחשת בצורה שנשמעת באופן מובהק יותר גשמית מאשר רוחנית (כפי שהיא מפיקה קולות של נשימה)".
קית' קלארק מ-Bay Area Reporter כינה את השיר "מעלה מחשבות".
לארי פליק מבילבורד תיאר אותו כ"מבריק ומוזר", והעיר כי "זהו כרגע הסינגל הנמכר ביותר בתולדות ההקלטות הגרמניות".
הוא הוסיף כי זה "כבר העלה את זעמם של קבוצות דתיות על השימוש במזמורים גרגוריאניים מסורתיים בהקשר של גניחות ומיניות".
לאה גרינבלט מאנטרטיינמנט ויקלי תיארה זאת כ"טראנס חמים".
ב-Evening Herald כינו אותו "אחד משירי הדאנס המפתים ביותר בשנתיים האחרונות".
ב-Expressen ציינו ששיר הכנסייה הזה משמש "גנרטור ווקאלי אמין מאוד".
דייב שולין מ-Gavin Report כתב, "למאזינים אולי אין מושג על מה מדובר, אבל מצב הרוח שנוצר בידי ההפקה הייחודית הזו ישאיר אותם דבוקים וירצו עוד".
במיוזיק ויק תיארו זאת כ"מזמור נזירי בעל מלמול חושני המתגלגל על קצב איטי והיפנוטי".
איאן קראנה מ-Smash Hits ציין את "הקווים האטמוספיריים" של השיר בביקורת שלו, והוסיף כי הוא "משלב מזמורים של נזירים מימי הביניים וסחיפות סינתיסייזרים עגמומיות ועגומות בשילוב מקצבים שונים".
בוב מאק מ-Spin כינה אותו, "חתך הדיסקו של ימי האופל".
הוא הוסיף כי "הרצועה מתחילה בקריאה ותגובה סטנדרטית – אך כאן מדובר במזמורים גרגוריאניים.
לאחר שהפעימות נכנסות, צלילי סינת' מציפים את האוזן, בעוד מילים מדוברות בצרפתית והתנשפויות נשיות כבדות מעבירות את המסר".
קימברלי כריסמה מ-The Stanford Daily הרגישה שתוצאת שילוב הפזמון הגרגוריאני עם הסינתיסייזרים הייתה "פנטזיה סביבתית שגרמה ללב לפעום ולנפש לעקצץ".
השיר דורג במקום הראשון במצעד הסינגלים הבריטי ב-13 בינואר 1991, וכן באוסטריה, בלגיה, צרפת, גרמניה, יוון, אירלנד, איטליה, הולנד, נורווגיה, פורטוגל, ספרד, שוודיה ושווייץ.
הוא דורג במקום הראשון באירופה הוט 100, שם הוא נשאר בפסגה במשך תשעה שבועות.
בארצות הברית, דורג במקום החמישי במצעד הסינגלים של בילבורד הוט 100 באפריל 1991. השיר נמכר ביותר מ-500,000 עותקים בארצות הברית וקיבל שם את תואר הזהב מטעם איגוד תעשיית ההקלטות האמריקאי (RIAA).
הסינגל נמכר ביותר מ-5 מיליון עותקים ברחבי העולם.
הוא קיבל את תואר הזהב באוסטרליה, אוסטריה, צרפת, הולנד וארצות הברית, הכסף בממלכה המאוחדת והפלטינה בגרמניה ובשוודיה.
הווידאו קליפ הנלווה של "" בוים על ידי מישל גימברד, וזכה לשידור תכופים ב-MTV אירופה.
הוא מציג לבלר שחולם לשוטט בין חורבות הקתדרלה.
הוא מגיע ל"שערי הגיהנום" מאת אוגוסט רודן; וכשהלבלר מתבונן, הוא רואה אישה (בגילומה של הדוגמנית הצרפתייה קתי טייסטט).
מעבר לזה, שלוחשת לו את המילים העיקריות מהשיר.
לאחר מכן הלבלר פותח את השערים, כשהוא מבין מה עשה, מנסה לברוח, אך נגרר דרך השערים.
"" פורסם מאוחר יותר בידי Vevo ביוטיוב בפברואר 2009. בדצמבר 2022, הקליפ צבר למעלה מ-51 מיליון צפיות.
אזורהסמכהיחידות שהוסמכו/מכירות אוסטריה (IFPI Austria) זהב 25,000* אוסטרליה (ARIA) זהב 35,000^ ארצות הברית (RIAA) זהב 500,000^ גרמניה (BVMI) פלטינה 500,000^ הולנד (NVPI) זהב 75,000^ הממלכה המאוחדת (BPI) כסף 200,000^ צרפת (SNEP) זהב 400,000* שוודיה (GLF) פלטינה 50,000^* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
הוא פורסם ב-10 באוקטובר 2016 כסינגל המוביל מתוך אלבום האולפן השמיני שלהם, (2016).
לאחר עשרים-ושש שנים מיציאת סינגל הבכורה של הפרויקט "" שזכה להצלחה בין-לאומית, הוחלט להוציא את החלק השני שלו.
את השיר כתבו מייקל קונזה ומיכאל קרצו ללחן והפקה מוזיקלית של קרצו.
בשיר משתתפת הזמרת-יוצרת האינדונזית-צרפתייה אנגון, שהשתתפה גם ב-"Mother" ו-"Oxygen Red".
בשיר נעשה שימוש כבד מתוך טוקטה ופוגה ברה מינור מאת באך.
הוא מאופיין בצלילים המזוהים עם מוזיקת העידן החדש כמו גם מוזיקת אמביינט ובעל צליל אפל יותר מהשירים הקודמים שיצאו לאניגמה במרוצת השנים.
"Sadeness" המקורי נכתב על ידי מיכאל קרצו (בשם הבדוי "קורלי אם.
השיר נקרא "Sadeness (Part I)" בגרמניה, ו-"Sadness Part I" בממלכה המאוחדת וביפן.
בשנת 2016, נודע כי החלק השני ייצא לאור עשרים-ושש מיציאת הראשון.
בניגוד לחלק הראשון בו לא התארח אמן נוסף, בחלק השני הוחלט לארח את הזמרת-יוצרת האינדונזית-צרפתייה אנגון שביצעה מספר קטעים בשיר.
מטעם מיכאל קרצו, המייסד והמפיק המוזיקלי של אניגמה נמסר: .
בהמשך לכך, נאמר כי: .
החלק הראשון זכה להצלחה מסחרית בין-לאומית ודורג בעשרות מצעדים ברחבי העולם, כמו גם נמכר במיליוני עותקים.
החלק השני זכה להצלחה גם הוא; כל החלקים והרמיקסים הנלווים שלהם הצליחו לצבור 115,863,112 השמעות ברשת הזרמת המדיה ספוטיפיי.
ב-10 באוקטובר 2016 הועלה הווידאו קליפ הרשמי של "" לערוץ היוטיוב של אניגמה.
הוא צולם בשחור-לבן וכולל סצנות שונות המציגות עירום מצונזר.
תיאורים שונים הקשורים למיניות ולנצרות נכללים בקליפ בהתאמה.
מעבר לכך, ניתן לראות סצנה בה נראית אישה בתור ישו הצלוב.
סטרימינג / הורדה דיגיטלית – רמיקסים
אזורתאריך יציאהפורמטחברת תקליטיםמקורכלל העולם10 באוקטובר 2016הזרמת מוזיקה • הורדה דיגיטליתאיילנד
"Sailor Song" (בעברית: "שיר המלח/ית") הוא שיר של הזמרת-יוצרת האמריקאית ג'יג'י פרז, שיצא כסינגל ב-26 ביולי 2024. זהו שירה העצמאי השלישי של פרז מאז עזיבתה את חברת התקליטים אינטרסקופ רקורדס.
השיר הפך ויראלי בפלטפורמת טיקטוק והגיע למקום ה-22 במצעד בילבורד הוט 100. מחוץ לארצות הברית, הגיע השיר לראש המצעדים באירלנד, לטביה ובריטניה, ונכנס לעשירייה הפותחת במצעדים במדינות נוספות כמו אוסטרליה, ניו זילנד ונורווגיה.
ג'יג'י פרז זכתה לתהילה בפלטפורמת טיקטוק בשנת 2021 בזכות שיריה "Celene" ו-"Sometimes (Backwood)", מה שהוביל לחתימתה באינטרסקופ רקורדס ולהוצאת המיני-אלבום How to Catch a Falling Knife.
לאחר שעזבה את חברת התקליטים, חזרה פרז להוציא מוזיקה באופן עצמאי, והחלה עם הסינגלים "Normalcy" ו-"Please Be Rude" בשנת 2024.
את השיר כתבה פרז בפברואר 2024 בחדרה, בהשראת רעיון שעליו חשבה במקלחת.
פרז כתבה את המילים הראשונות (בעברית: "נשקי אותי בפה ואהבי אותי כמו מלחית") תוך כדי נגינה בגיטרה.
ההקלטה בוצעה בעזרת מיקרופון Shure SM7 וכללה שלושה ערוצים קוליים, שפוזרו לצדדים שונים במיקס.
השיר, שנחשב בלדה אקוסטית, מתאר משיכה מיידית של פרז לאישה שמזכירה לה את השחקנית אן האת'וויי.
השיר יצא ב-26 ביולי 2024, ועד 27 באוגוסט הוא הופיע ביותר מ-40,000 סרטונים בפלטפורמת טיקטוק, בעוד שהגרסה הרשמית שלו שימשה ביותר מ-75,000 סרטונים.
השיר עורר ביקורת בקרב קהילות נוצריות שמרניות בשל השורה: (בעברית: "אני לא מאמינה באלוהים, אבל אני מאמינה שאת המושיעה שלי").
בתגובה לבקשות להסיר את השורה, הצהירה פרז כי כתיבתה אינה "דמוקרטיה" והיא עומדת מאחורי מילות השיר.
מעריצים ואנשי מקצוע השוו את סגנונה של פרז לאמנים כמו בון איבר, פליט פוקסס והוזייר.
הביקורות החיוביות כללו שבחים לקולה הייחודי והרגשי ולכישרון הכתיבה הפואטי שלה.
השיר היה לשירה הראשון של פרז שהגיע למצעדי בילבורד הוט 100 ולמצעד הבריטי, שם אף הגיע למקום הראשון.
בבריטניה תואר השיר כ"ציון דרך" בשל היותו שיר אהבה גאה שהגיע למקום הראשון.
פרסשנהקטגוריהתוצאהמקורפרס הווידאו קליפים של MTV6 בספטמבר 2025הופעת הפוש של השנההאלטרנטיבי הטוב ביותר
.Safe Superintelligence Inc או .SSI Inc היא חברת בינה מלאכותית אמריקאית שנוסדה על ידי איליה סוצקבר, לשעבר המדען הראשי של OpenAI, דניאל גרוס ודניאל לוי.
משימת החברה היא להתמקד בפיתוח בטוח של בינה על-אנושית .
ב-15 במאי 2024, עזב איליה סוצקבר את OpenAI, החברה שהיה בין מייסדיה, לאחר סכסוך בדירקטוריון החברה, בו הצביע בעד פיטורי סם אלטמן.
סוצקבר ואחרים האמינו כי OpenAI מזניחה את המיקוד המקורי שלה בבינה מלאכותית בטוחה, לטובת חיפוש אחר הזדמנויות מסחריות.
ב-19 ביוני 2024, פרסם סוצקבר ברשת X כי מקים את חברה SSI Inc, במטרה לפתח בבטחה בינה מלאכותית על-אנושית, לצד דניאל לוי ודניאל גרוס החברה, המורכבת מצוות קטן, מפוצלת בין פאלו אלטו, קליפורניה ותל אביב, ישראל.
בספטמבר 2024, SSI חשפה כי גייסה מיליארד דולר מקרנות הון סיכון, ביניהם Sequoia Capital ואנדריסן הורוביץ.
הכסף ישמש לבניית כוח מחשוב נוסף ולגיוס אנשים מובילים בתחום.
במרץ 2025, SSI הגיעה לשווי של 30 מיליארד דולר בסבב גיוס בהובלת Greenoaks Capital.
פי שישה מהשווי הקודם שלו, שעמד על 5 מיליארד דולר.
למרות שעדיין לא ייצרה הכנסות והעסיקה רק כ-20 עובדים, החברה משכה עניין משמעותי מצד משקיעים, בעיקר בזכות המוניטין של המייסד סוצקבר והתמקדות החברה בפיתוח בינה מלאכותית בטוחה.
באפריל 2025, הכריזה Google Cloud Platform על שותפות לאספקת יחידות TPU למחקר של SSI.
ביוני 2025 דווח כי חברת מטא ניסתה לרכוש את SSI בסכום של 32 מיליארד דולר אך נדחתה על ידי סוצקבר.
במקום זאת דווח כי מטא פועלת לגייס לשירותיה את דניאל גרוס.
ביולי הודיע סוצקבר כי גרוס עוזב את החברה וכי הוא יכהן כמנכ"ל החברה.
"Safe with Me" הוא סינגל של גריפין ואודרי מיקה, שיצא ב-19 בנובמבר 2020 בהוצאת חברות התקליטים דארק-רום רקורדס ואינטרסקופ רקורדס.
השיר מופיע באלבום האולפן השני של גריפין, Alive, כסינגל המוביל של האלבום.
השיר נכתב על ידי גריפין, כריס לוקו, אנדרו ג'קסון, קלאו טיגה ואודרי מיקה, והופק על ידי גריפין וכריס לוקו.
נכון לדצמבר 2025, השיר הושמע למעלה מ-106 מיליון פעמים בספוטיפיי, ולמעלה מ-7 מיליון פעמים ביוטיוב.
סיילם (Salem), או סאלם, היא להקת מטאל קיצוני ישראלית שהוקמה בשנת 1985, מלהקות המטאל הישראליות הראשונות, והראשונה שזכתה להצלחה בינלאומית.
הלהקה מרבה לעסוק בשיריה בנושאים פוליטיים הנוגעים לעם היהודי ולמדינת ישראל.
הדמואים הראשונים שהוציאה סיילם היו בסגנון בלאק מטאל.
באלבומי האולפן הראשונים ניגנה הלהקה דת'-דום, ושילבה בין אלמנטים של דת' מטאל לאלמנטים של דום מטאל.
אלבומיה האחרונים של הלהקה נעשו מהירים יותר, והתרחקו מאוד מסגנון הדום מטאל.
שירתו של הסולן, זאב טננבוים, היא אופיינית לזמרי בלאק מטאל ולא לזמרי דת' מטאל, והיא חסרת מלודיה כמעט לחלוטין.
חלק מהשירים כוללים שירה נשית מלודית האופיינית למטאל גותי, לה אחראית קריסטין אי.
ואלאס, רעייתו של המתופף ניר נקב.
עד ל-1998 כללו חלק מהשירים שירה גברית נקיה של אמיר נויבך, המתופף לשעבר.
רובם של שירי סיילם הם באנגלית, אך כמעט כל אחד מאלבומיה של הלהקה כולל שיר אחד בעברית, המפורסם ביותר הוא "העיירה בוערת" מ-1994 על פי מרדכי גבירטיג.
שירים נוספים של סיילם המושרים בעברית הם "אל תסתר" מ-2002 המבוסס על מזמור תהלים , וביצוע של הפיוט "עת שערי רצון להפתח" מ-2010.
סיילם הוקמה ב-1985 בגבעתיים על ידי זאב טננבוים, סולן הלהקה.
הלהקה החלה לנגן בלאק ודת' מטאל בתקופה בה החלו הז'אנרים לפרוץ בעולם, וזוכה לכבוד רב בקרב סצנת המטאל הישראלית על רקע זה ועל רקע היותה להקת המטאל הישראלית הראשונה שהצליחה לפרוץ אל השוק הבינלאומי.
הפריצה של הלהקה לקהל הבינלאומי הגיעה כאשר קלטת דמו שלהם נשלחה ללהקת הבלאק מטאל הנורווגית מייהם.
הם קיימו יחסים טובים עם יורונימוס, מנהיג מייהם שאף אירח אותם בנורווגיה והציע להם להיכנס ל"מעגל הפנימי" של סצנת הבלאק מטאל.
ההצעה נדחתה על ידי סיילם בעיקר בגלל וארג וירקנס, הבסיסט של מייהם ולימים האיש שיעמוד מאחורי הפרויקט בורזום, שאמנם העריך את המוזיקה שלהם אך תקף אותם באמירות אנטישמיות על סמך הטקסטים שלהם ואף איחל להם להתפגר במלחמת המפרץ.
מספר ימים לאחר דחיית ההצעה, מצאה המשטרה הנורווגית קלטת נפץ שנשלחה אליהם בדואר, ככל הנראה על ידי וירקנס.
הטקסטים של הלהקה עוסקים לעיתים קרובות בכאב ואובדן הנובעים מנושאים כמו השואה, הסכסוך הישראלי-פלסטיני וטרור.
היא מזוהה בעולם כלהקה פוליטית וכן כאחת ממייסדות ז'אנר האוריינטל מטאל, המשלב מטאל עם מנגינות מזרחיות.
ב-1994 הוציאה הלהקה את האלבום "קדיש", המוקדש לנושא השואה.
השיר "The Fading", הפותח את האלבום, שודר בתוכנית המטאל "הדבנגרז בול" של ערוץ MTV, ובעקבותיו דורגה הלהקה כאחת מעשר הלהקות המבטיחות בעולם המטאל על ידי MTV והמגזין "קראנג!".
שיר מפורסם נוסף מהאלבום הוא "העיירה בוערת", אשר מילותיו נכתבו במקור בשנת 1938 על ידי מרדכי גבירטיג.
לשיר, העוסק בשריפתה של עיירה יהודית, צורפו מנגינה, פתיחה המנוגנת בסגנון של מוזיקה יהודית ווידאו המורכב מסרטונים אשר צולמו במחנות השמדה.
השיר והקליפ עורר סערה ומחלוקת בציבור הישראלי, מכיוון שהוא עשה שימוש בטקסט ידוע העוסק בשואה תוך כדי שימוש בדיסטורשן וצרחות.
על רקע נושא זה אף נערך דיון בכנסת.
בסוף 1998 יצא האלבום "A Moment of Silence" ("דקת דומיה"), שהופק בידי קולין ריצ'רדסון, מפיק מטאל מפורסם, אשר הפיק בעבר אלבומים ללהקות רבות ביניהן מאשין הד, פיר פקטורי ועוד.
זהו אלבומה האחרון של הלהקה תחת הלייבל הישראלי .B.N.E.
השירים הידועים ביותר מתוך האלבום הם "Flames" העוסק בנושא פיגועי ההתאבדות ושיר הנושא.
ב-2002 יצא בלייבל הגרמני KMG/System Shock האלבום "Collective Demise" ("פטירה קולקטיבית"), העוסק מפורשות בנושא הטרור הפלסטיני באינתיפאדה בשנייה ומגנה את המחבלים המתאבדים ושולחיהם כמטורפים מושחתים, מרושעים, רצחניים וחסרי היגיון.
אחד השירים באלבום הוא "אל תסתר", המהווה עיבוד מטאלי למזמור תהילים: .
האלבום נחשב לכבד ביותר מבחינה מוזיקלית של הלהקה, אך לראשונה כולל בתוכו גם שירה נשית, בביצועה של קריסטין אי.
תוספת זו מחזקת את מרכיב הדום-גותי במוזיקה של סיילם.
בעקבות האלבום הוציאה הלהקה מארז DVD ראשון בשם "Live Demise".
ב-2005 יצא האלבום "Strings Attached" הכולל שירים של הלהקה מכל אלבומיה בעיבודים חדשים, בליווי רביעיית כלי המיתר הישראלית "הרביעייה העכשווית".
לקראת הופעת ההשקה של האלבום הגיע לישראל סולנה של להקת הבלאק מטאל הנורווגית מייהם, אטילה, שהשתתף בהופעה בשירים של מייהם.
בסוף 2006 הוחתמה הלהקה בחברת התקליטים הצרפתית הגדולה Season of Mist, שם הוציאה את האלבום "Necessary Evil".
בהופעה במועדון הבארבי החדש בתל אביב ב-11 בינואר 2007 הושמע בהשמעת בכורה השיר "Amona" ("עמונה") מתוך האלבום החדש של הלהקה.
ביוני 2007 קיימה הלהקה את הופעתה הראשונה מחוץ לישראל מאז הקמתה, במסגרת פסטיבל Hellfest בצרפת.
ב-2008 יצא מארז ה-DVD השני של הלהקה, "Salem Underground".
ב-2010 יצא אלבומם השביעי "Playing God and Other Short Stories", שבו לראשונה הטקסטים אינם עוסקים בנושאים פוליטיים.
רובם של 12 שירי האלבום מציגים לצד שירתו הצרודה של טננבוים גם שירה נשית של כריסטין ואלאס נקב, שהצטרפה ללהקה.
השיר האחרון, "Playing God", משלב גם מקהלה בעברית.
במהדורה הישראלית יש שיר בונוס בעברית, עת שערי רצון להפתח, העוסק בעקדת יצחק.
יאיר תמיר (בעבר - יאיר בנימין, המתופף הראשון של הלהקה)
עודד שחר (תופים - לימים המתופף של אביב גפן והתעויוט)
אמיר נויבך (שירה גברית נקייה)
כריסטין וואלאס נקב (שירה נשית)
Salmonella (בתעתיק לעברית: סלמונלה) הוא סוג של חיידק אמיתי, גראם-שלילי, בעלי צורה מתגית השייך למשפחת ה-Enterobacteriacea.
בטבע קיימים מאות תת-מינים ואלפי של חיידקי ה-Salmonella.
מבחינה טקסונומית, תת-מינים וסרוטיפים אלה מחולקים לשני מינים: Salmonella bongori, הגורמים בעיקר לסלמונלוזיס בבעלי חיים בעלי דם קר, ו-Salmonella enterica – הגורמים לסלמונלוזיס בבני האדם.
הסרוטיפ Salmonella enterica enterica typhi עלול לגרום למחלת הטיפואיד (טיפוס הבטן).
מחלת הטיפואיד, הנגרמת מסרוטיפ typhi, היא מחלה מסוכנת לבני אדם, שעלולה להיות קטלנית באין נגישות לאנטיביוטיקה.
הסבירות למות ממחלה זאת יורדת ל-1% כתוצאה מטיפול אנטיביוטי.
מנגד, אם המחלה אינה מטופלת, שיעורי התמותה הם 10%–30% מהמקרים, ובחלק מהקהילות שיעורי התמותה מגיעים אף ל-47%.
חיידקי ה-Salmonella הם מתגים גראם-שליליים השייכים למשפחת ה-Enterobacteriacea, שאליה משתייכים גם חיידקי Escherichia coli.
הסוג Salmonella קרוי על שם הווטרינר האמריקני דניאל אלמר סלמון (Daniel Elmer Salmon), אשר גילה לראשונה (יחד עם האפידמיולוג האמריקני תאובלד סמית') חיידק המשתייך לסוג זה בשנת 1885.
בעבר שויכו לסוג מאות מינים, אלפי תת-מינים, וסרוטיפים.
מאז סוף שנת 2005 שונה המיון הטקסונומי והוחלט כי כל תת-המינים והסרוטיפים יקובצו לשני מינים בלבד: Salmonella enterica ו-Salmonella bongori.
תת-המינים של המין הראשון גורמים בעיקר לסלמונלוזיס (מחלת מעיים שמתבטאת בכאבי בטן, שלשולים והקאות) בבעלי חיים, ואלה של השני – תחלואה בני האדם.
לפי המיון החדש שונה שמו הרשמי ל-Salmonella enterica, תת-מין enterica, סרוטיפ typhi; למרות זאת ממשיכים להתייחס לחיידק זה (ולכל החיידקים מהסוג Salmonella) על ידי ציון הסוג והסרוטיפ בלבד.
typhi גורם לטיפואיד (טיפוס הבטן), מחלה רב-מערכתית קשה.
חיידק זה וסרוטיפים רבים אחרים שלו גורמים למחלות הזיהומיות השכיחות בעיקר במדינות העולם השלישי הנגרמות כתוצאה מהיגיינה לקויה ומשימור לקוי של מזונות.
מיליוני בני אדם מתים בכל שנה, בעיקר באפריקה, ממחלות הנגרמות על ידי חיידקי Salmonella.
לחיידקי ה-Salmonella יש שוטון שמקנה להם יכולת תנועה.
הם מכילים אלמנטים מבניים, כגון הקפסולה, המסייעים לפתוגניות שלהם.
היכולות האנטיגניות הנ"ל קרויות אנטיגן H (בנוי מחלבון) (קיום השוטון), אנטיגן O, הבנוי מליפולוליסכריד (LPS) המצוי בדופן החיידק, ואנטיגן K, שהוא אנטיגן פוליסכרידי קפסולרי המעניק לחיידק את האלימות (וירולנטיות) שלו.
הסרוטיפים השונים של חיידקי ה-Salmonella גורמים בעיקר למחלת הסלמונלוזיס בשל הרעלת מזון וטיפוס הבטן.
בכ-5% מהאוכלוסייה קיימת נשאות ללא תסמינים (נשאות אָסימפטומטית) של חיידקי Salmonella:
סלמונלוזיס טיפואיד (טיפוס הבטן) בקטרמיה סוג הפתוגן סרוטיפי Salmonella מקבוצת non-typhoid סרוטיפי typhoid ו-para typhoid כל סוגי ה-Salmonella תסמינים שלשול, כאב בטן, בחילות, הקאות, חום, מעט בקטרמיה מחלה רב-מערכתית, חום, כאב ראש עלול להיווצר אנדוקרדיטיס תקופת דגירה 6–48 שעות 10–14 ימים
בנוסף ליכולות החיידקים להיצמד לתאי בעלי חיים, חלק מחיידקי ה-Salmonella מסוגלים להיצמד ולפלוש גם לתאי צמח, למרות שלתאי צמח יש דפנות.
היכולת של חיידקים אלה להיצמד לצמחים הודגמה כבר על צמחים שונים, כדוגמת צמח הטבק, כאשר חיידקי ה-Salmonella הצליחו להידבק ביעילות לרובם.
לאחר שהחיידקים נצמדים לתאי הצמח, הם מסוגלים להפריש חלבונים שמאפשרים להם להתחמק ממערכת החיסון של הצמח, ולשרוד עליו או בתוכו.
מאידך, בבדיקה שנערכה נמצא כי חיידקי Salmonella בעלי פגם בהפרשות החלבוניות הללו, מזוהים על ידי קולטני צמח הטבק, ולא מסוגלים להתחמק מהמנגנון החיסוני שלו.
חיידקי Salmonella משתמשים בפימבריה שיש להם, או בהפרשת חלבוני היצמדות באמצעות מערכת ההפרשות מסוג 3 (type three secretion system- T3SS) כדי להיצמד לתאי המטרה (תאים במעי הדק מסוג אנטרוציטים – Enterocytes).
לאחר ההיצמדות לתאי המעי, חיידקי ה-Salmonella פולשים לתוך התאים, על ידי הפרשת חלבונים היוצרים עיוות או קימוט ב-villi של רירית המעי (סיסי הרירית).
החדירה לתאים מתבצעת על ידי פגוציטוזה לתוך פגוזום.
בתוך התאים מתרבים החיידקים בפגוזום (חיידקי ה-Salmonella לא מפרקים את הפגוזום בשונה מחיידקים, דוגמת ה-Shigella, אשר מצוידים בחלבוני פירוק הפגוזום).
לאחר שהחיידק מתרבה בתוך הפגוזום, הוא עובר בעזרתו אל החלק הבזאלי של התא, אשר קרוב לשכבת הרירית המיוחדת, שם הוא משתחרר מהפגוזום ונקלט על ידי גרנולוציטים אשר מגיעים למקום.
המשך התפשטות המחלה משתנה בהתאם לסרוטיפים כאמור להלן:
סרוטיפים מקבוצת typhoid, אשר גורמים למחלה סיסטמית, חיים בתוך הגרנולוציטים זמן רב, היות שהם בעלי אנטיגן עודף המכונה Vi antigen המגן עליהם מפני בליעה על ידי גרנולוציטים אחרים.
לאחר שהחיידקים מתרבים בתוך הגרנולוציטים ומספרם מגיע לרמת סף מסוימת, נוצר אות לשחרורם (בדרך כלל תוך עשרה ימים עד שבועיים).
שחרור זה גורם לעלייה בחום הגוף, שיכולה להימשך 4–8 שבועות.
העלייה בחום מתרחשת בעקבות שחרור האנדוטוקסין המצוי בדופנות החיידקים.
החיידקים מגיעים מזרם הדם אל הכבד, הטחול, הכליות וחוזרים למעי (אל הלוחיות על שם פייר), ושם הם גורמים לדלקות מקומיות קשות.
טיפוס הבטן מאופיין בשיעור קטלניות גבוה יחסית (עד 10% תמותה).
גרימת בקטרמיה (אלח דם) וסלמונלוזיס
סרוטיפים מקבוצת non-typhoid גורמים לבקטרמיה זמנית, אולם בשונה מסרוטיפים מקבוצת typhoid, אשר מסוגלים לחיות בתוך הגרנולוציטים במשך זמן רב, הרי שסרוטיפים אלה עוברים פגוציטוזה במהירות.
עם זאת, אצל קשישים, ילדים וחולים בעלי מערכת חיסון פגומה עלולים סרוטיפים אלה לגרום לסיבוכים הכוללים אפילו את מות החולה.
סרוטיפים אלה מסוגלים גם להפריש אנטרו-טוקסין (רעלני מעיים) אשר אחראי לשלשול מימי (הפרשה של נוזלים מהאפיתל לחלל המעי, בדומה למחלת הכולרה).
ניתן לאבחן את הימצאות החיידק על ידי בידודו מצואה של חולים על מצעים דיאגנוסטיים וזיהוי מושבות חשודות בשיטות מורפולוגיות, ביוכימיות וסרולוגיות (הצמתה של החיידק עם נוגדנים ספציפיים).
הטיפול המניעתי נגד החיידק הוא חיסון לקבוצת ה-typhoid, שכאמור גורם למחלה קשה, שניתן לפני נסיעה למדינות מתפתחות.
חיסון זה, הקרוי Vivotif, הוא חיסון חי מוחלש, ויעילותו במניעת המחלה חלקית (כ-70%).
איבחון החיידק במזון נגוע מבוצע על ידי העשרה סלקטיבית במצעים נוזליים ואבחנתו במצעים מוצקים דיאגנוסטיים בשיטות ביוכימיות, סרולוגיות ושיטות מולקולריות בשן BAX.
על מנת להימנע מן המחלה, קיימת חובת חיסון למטיילים הנוסעים מחוץ לגבולות ישראל באזורים אנדמיים.
טיפוס הבטן אינו כלול במערך החיסונים התקופתיים לתינוקות וילדים במדינת ישראל.
אפידמיולוגיה של חיידקי Salmonella וסלמונלוזיס בישראל
שיעור ההיארעות השנתי של סלמונלוזיס לא-טיפואידי בישראל היה יציב בשנים 2005–2012 ונע סביב 30 מקרים חדשים בשנה לכל מאה אלף תושבים.
הסרוטיפים הנפוצים ביותר בארץ בין השנים 1995–2012 היו Enteritidis, Virchow, Typhimurium, ו-Infantis.
החל משנת 2006 הסרוטיפ Infantis הפך לסרוטיפ עם ההיארעות הגבוהה ביותר.
זאת בשל התפרצות של זן בעל מאפייני אלימות גנטיים ופנוטיפיים ייחודיים.
הרוב המוחלט של מקרי סלמונלה טיפואידית אשר מאובחנים בארץ מקורם בשהות בחו"ל במדינות אנדמיות, כדוגמת התפרצות Salmonella מסרוטיפ Paratyphi A בשנת 2009, שבה רוב הנפגעים סעדו באותו בית חב"ד בסדר ראש השנה בנפאל.
בסקר משנת 2006 של משרד החקלאות נמצא כי כ-40% מלהקות תרנגולות ההטלה נגועות בחיידקי Salmonella.
מחקר שפורסם בשנת 2014 מצא שבישראל קיים תת-דיווח של התפרצויות סלמונלה, מה שאומר שחלק מההתפרצויות אינן מזוהות ואינן נחקרות על ידי משרד הבריאות בגלל היעדר ניטור סטטיסטי של הסרוטיפים על בסיס שבועי.
החל מפברואר 2017 מפעילה מועצת הלול תוכנית לניטור סלמונלה בלולים.
בשנת 2016 פרסם משרד הבריאות הוראה המחייבת מעבדות פרטיות לבדיקות מזון ומים להעביר תוצאות חיוביות של סלמונלה וליסטריה למרכז החיידקים של משרד הבריאות בירושלים.
מחקר בחיידקי Salmonella וסלמונלוזיס בישראל
בישראל נערך מחקר נרחב בנושא על ידי פרופ' וילי הירש ורודולף רייטלר.
במהלך עבודתו הצליח פרופ' הירש לבודד 16 סרוטיפים של חיידק ה-Salmonella, להם העניק שמות בהתאם לאתרים בהם התגלו בארץ ישראל (S.haifa, S.carmel, S.galil, S.negev ועוד).
כמו כן ערך גם מחקרים אפידמיולוגיים על החיידק ומצא מקורות זואונוטיים חדשים להדבקות בני האדם.
בנוסף לכך היה הראשון שזיהה חיידקי Salmonella בעלי שוטונים אולם משוללי יכולת תנועה.
מכך הסיק כי קיימים שני אתרים שונים בכרומוזום החיידקי: האחד אחראי להיווצרות השוטונים ואילו השני לתנועתיות שלהם.
ד"ר רייטלר הצליח לבודד סרוטיפים של חיידקי Salmonella בכלבים, בעכברים ובקרציות, והעלה השערה כי האחרונות עלולות להוות וקטור למחלה זאת בקרב בעלי החיים.
Salting out היא שיטה להפרדת חלבונים המבוססת על עקרון שחלבונים פחות מסיסים בריכוזים גבוהים של מלחים.
ריכוזי המלח הדרושים על מנת להפריד חלבונים מן התמיסה תלויים בסוג החלבון.
התהליך משמש גם לרכז תמיסות המכילות ריכוזים נמוכים של חלבונים.
במידת הצורך נעשה שימוש בדיאליזה על מנת להוציא את המלח מן התמיסה.
במולקולת החלבון ישנן חומצות אמינו הידרופוביות והידרופיליות.
לאחר קיפול החלבון בתמיסה המימית, חומצות אמינו הידרופוביות יוצרות אזורים הידרופוביים פנימיים נטולי מים ואילו חומצות אמינו הידרופיליות עשויות ליצור אינטראקציות של קשרי מימן עם מולקולות המים, בדרך-כלל במעטפת החלבון.
כאשר ריכוזי המלח גדולים, אחדות ממולקולות המים נמשכות על ידי יוני המלח אשר מפחיתות את מספרן של מולקולות המים הזמינות לאינטראקציות עם החלק הטעון של החלבון.
כתוצאה מהביקוש הגדול למולקולות המסיסות, האינטראקציות בין חלבונים חזקות יותר מאשר אינטראקציות בין ממס למומס.
מולקולות החלבון מתגבשות על ידי יצירת אינטראקציות הידרופוביות אחת עם השנייה, תהליך זה נקרא salting out.
לחלבונים שונים יש הרכבים שונים של חומצות אמינו.
מולקולות חלבונים שונות מסיסות בריכוזים שונים של תמיסת מלח.
ניתן להסיר חלבונים לא רצויים מתערובת חלבונים על ידי שיטת salting out כל עוד המסיסות של החלבון בריכוזים שונים של מלח מסוים ידועה.
לאחר הסרת המשקע על ידי פילטרציה או באמצעות צנטריפוגה, ניתן להשקיע את החלבון הרצוי על ידי שינוי ריכוז תמיסת המלח עד לרמה שבה החלבון הרצוי נהיה לא מסיס.
יונים מסוימים יכולים להגדיל את המסיסות של חלבונים במקום להקטין אותה, כמו כן, יונים עלולים לגרום לדנטורציה של החלבון לכן אם נדרשת קביעה מדויקת של כמות החלבונים בתמיסה אז ניתן להשתמש בשיטות אחרות כגון: יונים אחרים או תהליך ניקוי אלטרנטיבי.
Sam's Town הוא אלבום האולפן השני של להקת האינדי-רוק האמריקאית "הקילרס".
האלבום יצא לאור ב-27 בספטמבר 2006 בבריטניה וב-3 באוקטובר באמריקה.
האלבום הוקלט בין נובמבר 2005 לבין יולי 2006 באולפני "Palms Casino Resort" בנבדה.
האלבום נקרא על שם מלון-קזינו בלאס ווגאס, עיר הולדתה של הלהקה, "Sam's Town Hotel and Gambling Hall".
האלבום מושפע בין היתר מ-U2, ברוס ספרינגסטין, הביטלס, טום פטי ו-Heartbreakers.
באוקטובר 2006 צוטט סולן הלהקה, ברנדון פלאוורס בריאיון למגזין כאומר ש"Sam's Town" הוא "אחד מהאלבומים הטובים ביותר בעשרים השנים האחרונות".
עד כה מכר האלבום מעל 4 מיליון עותקים ברחבי העולם.
מוזיקאים נוספים שלקחו חלק בהקלטת האלבום הם טומי מארס, "Louis XIV", טד סאבלי ואדרינה האנסון.
Samba , היא תוכנה חופשית המממשת מחדש את פרוטוקול התקשורת SMB/CIFS.
התוכנה פותחה במקור על ידי אנדרו טרידג'ל.
נכון לגרסה 3 ומעלה, Samba מספקת שירותי קבצים ומדפסות עבור קליינטים שונים של Microsoft Windows, ועובדת עם דומיין וינדוסי, כחבר בדומיין, או כ-Domain Controller.
Samba פועלת על רוב מערכות הUnix ודמויות היוניקס, כגון לינוקס, סולאריס, AIX וBSD, כולל שרתי Mac OS X.
סמבה היא סטנדרטית כמעט בככל ההפצות של לינוקס, וברוב המקרים נכלל בשירותי מערכת במערכות הפעלה מבוססת יוניקס.
Samba פועלת תחת התנאים של הרישיון הציבורי הכללי של גנו.
שם התוכנה מגיע מ-SMB, שמו של הפרוטוקול הסטנדרטי המשמש את מערכת הפעלת Microsoft Windows לשיתוף קבצים ברשת.
אנדרו טרידג'ל פיתח את הגרסה הראשונה של סמבה ליוניקס בדצמבר 1991 ובינואר 1992, כדוקטורנט באוניברסיטה הלאומית של אוסטרליה.
בעזרת רחרחן הוא ניתח את פרוטוקול הרשת שהיה בשימוש תוכנת שרת Pathworks של חברת DEC.
בגרסאות הראשונות, בינואר 1992, לא נמצא שם הולם לתוכנה, וטרידג'ל פשוט קרא לזה "שרת קבצים יוניקסי עבור Pathworks דוס".
בגרסה 1.0, הבין טרידג'ל שהוא למעשה יישם את פרוטוקול NetBIOS, וכי תוכנה זו יכולה לשמש קליינטים במחשבים אחרים.
עם השמת דגש על הענקת יכולת של פעולה הדדית עם Microsoft LAN Manager, טרידג'ל שחרר "NetBIOS ליוניקס", nbserver, בגרסה 1.5 בחודש דצמבר 1993. גרסה זו הייתה הראשונה שכוללת תוכנת לקוח וגם שרת.
כמו כן, בשלב זה נבחר הרישיון הציבורי הכללי של גנו כרישיון לתוכנה.
במהלך גרסה 1.5, השם שונה ל smbserver.
עם זאת, טרידג'ל קיבל הודעה מחברה שבבעלותה היה כבר השם.
השם Samba "סמבה" נגזר על ידי הפעלת פקודת grep (פקודה נפוצה במערכות יוניקס לחיפוש) במילון המערכת, וחיפוש מילים שהכילו את האותיות S, M, ו-B, בסדר הזה.
הגרסאות הבאות שוחררו במהירות יחסית, וגרסה 1.9 ראתה אור בינואר 1995.
גרסה 3.0.0, שוחררה ב-23 בספטמבר 2003, והיותה שדרוג משמעותי.
נוספה היכולת להצטרף ל-Active Directory כחבר.
גרסה 3.2.0 שוחררה ב -1 ביולי 2008. עם גרסה זו, הפרויקט החליט לעבור לגרסאות מבוססות זמן.
גרסאות מרכזיות חדשות, כגון 3.3, 3.4, נכנסות לתוקף כל 6 חודשים.
תכונות חדשות מתווספות רק כאשר בגרסה חדשה, וגרסאות משניות משמשות רק לתיקוני באגים.
כמו כן, 3.2 סימנה שינוי של רישיון מ־GPL2 ל־GPL3.
גרסה 3.5.0 יצאה ב-1 במרץ 2010. זו הייתה הגרסה הראשונה לכוללת תמיכה ניסיונית ל-SMB2.
גרסה 3.6.0 שוחררה ב-9 באוגוסט 2011. זוהי הגרסה הראשונה שכוללת תמיכה מלאה ב-SMB2.
גרסה 4.0 יצאה ב-11 בדצמבר 2012. היא מהווה שכתוב מרכזי המאפשר ל-Samba להיות Domain Controller, המשתתפת באופן מלא בדומיין של Active Directory של Windows.
Salsa20 הוא צופן זרם שפותח ב-2005 על ידי דניאל ברנשטיין באוניברסיטת אילינוי בשיקגו והוצע עבור פרויקט eSTREAM האירופאי.
ב-2008 נבחר על ידי eSTREAM בסיבוב השלישי (Phase 3), כאחד מארבעת האלגוריתמים המובילים במסגרת פרופיל 1 בקטגוריית צופן זרם בתוכנה.
הגרעין של Salsa20 הוא פונקציה פסאודו-אקראית הפועלת על קלט ופלט בגודל 64 בתים ומיושמת כצופן זרם במצב מונה.
הפונקציה מקבלת מפתח הצפנה סודי באורך 128 או 256 סיביות, ערך ייחודי חד-פעמי באורך 64 סיביות הנקרא Nonce ומשמש כווקטור אתחול, מונה המייצג את מספר הבלוק באורך 64 סיביות וקבועים נוספים.
על ידי גיבוב הערכים הללו כשהם משולבים יחד, מייצרת פלט פסאודו-אקראי באורך 64 בתים, אותו מחברים בחיבור בינארי עם בלוק טקסט קריא לקבלת טקסט מוצפן.
אפשר להצפין עם מפתח אחד עד בתים של מידע.
המבנה הזה מעניק לצופן יתרון ביכולת לשחזר כל בלוק ספציפי מהטקסט המוצפן בזמן קבוע.
מימוש ממוטב של צופן Salsa יכול להגיע ליעילות בסדר גודל של כמעט 14 מחזורי שעון לבית או כ-643 מגה לשנייה (לעומת RC4 שמגיע לסדר גודל של 200 מגה לשנייה בקירוב).
נכון לשנת 2014 נחשב Salsa לצופן בטוח ולא ידוע על התקפה יעילה נגדו.
Salsa20 הוא צופן זרם סינכרוני (שבו המפתח מופק ללא תלות בטקסט הקריא או המוצפן), הפועל על יחידת מידע בגודל 64 בתים.
השלד העיקרי מורכב מפונקציית גיבוב הכוללת שילוב של שלוש פעולות אריתמטיות פשוטות; חיבור מודולו המבוצע במילים בגודל 32 סיביות, חיבור מודולו 2 (המסומן XOR) והזזה מעגלית (rotation) על מילים (הזזה של כל סיביות המילה שמאלה או ימינה במספר פוזיציות לפי פרמטר, כאשר הסיביות הקיצוניות שנפלטות מצד אחד מוחזרות מהצד השני).
ומפיקה פלט בגודל 64 בתים פסאודו-אקראיים שמרכיבים את 'המצב הפנימי' של הצופן.
פונקציית הגיבוב הופכת לפונקציית הצפנה בשיטת ורנם, שבה תוצאת הגיבוב הופכת למפתח הצפנה מורחב בגודל 16 מילים.
בלוק הטקסט הקריא בגודל 16 מילים מוצפן מילה אחר מילה, בדרך זו: .
הפענוח זהה, כיוון ש-XOR הופכי של עצמו.
סדר הפעולות בתוך הליבה של Salsa20 הוא "או-מוציא של חיבור לאחר הזזה מעגלית" בקיצור ARX (ראשי תיבות של שלוש הפעולות לפי הסדר האמור).
שילוב זה הוכח כבטוח כנגד התקפה דיפרנציאלית (ראה להלן) וכן מבטיח עמידות כנגד התקפת תזמון (timing attack).
את המצב ההתחלתי (initial state) של פונקציית הגיבוב של Salsa מאתחלים בערכים הבאים:
מפתח ההצפנה המסופק על ידי המשתמש בסך הכול 256 סיביות, מחולק לשמונה מילים של 32 סיביות.
במקרה של מפתח 128 סיביות מכפילים פעמיים לקבלת 8 מילים.
קידוד של מספר שלם בגודל 64 סיביות המזהה את מספר הבלוק הנוכחי, מתחיל באפס ומקודם באחד לאחר כל הצפנה של בלוק, כך שבכל הצפנה מתקבל מפתח אחר.
המונה מאפשר לשחזר את זרם המפתח ששימש להצפנת בלוק נתון ובכך לפענחו ללא תלות בבלוקים האחרים.
ערך ייחודי בגודל 64 סיביות המשמש פעם אחת בלבד עבור מסר נתון (המכיל בלוק אחד או יותר) ואינו בהכרח סודי.
בדרך כלל בוחרים מספר פסאודו-אקראי או מספר רץ.
בתקן eSTREAM הוא מכונה וקטור אתחול (iv).
ערך זה מבטיח שלא יהיו שני מסרים שונים שיוצפנו באותו מפתח.
ייחודיותו של ערך זה באחריות המשתמש.
שהם (16 בתים) של קידוד המחרוזת "expand 32-byte k" (כולל רווחים) במקרה של מפתח 256 סיביות, או המחרוזת "expand 16-byte k" במקרה של מפתח 128 סיביות.
את הערכים המתוארים פורסים לתוך מצב הראשוני ב-64 בתים לפי הסדר הבא.
אם המפתח הוא בגודל 256 סיביות (לפי ההמלצה של המַפַתֵּח דניאל ברנשטיין), תחילה ממירים את מחרוזות הטקסט הקבועות לארבע מילים לפי סדר בתים קטן, סך הכול ארבע אותיות במילה.
למשל קוד האסקי של "e" הוא ובייצוג הקסדצימלי , של "x" הוא ושל "p" וכן הלאה.
אחרי המרה של המחרוזת למילים בייצוג הקסדצימלי מתקבל:
וקטור האתחול מיוצג על ידי ומונה הבלוקים מיוצג על ידי .
אם המפתח בגודל 256 סיביות מחלקים אותו לשני מקטעים בני 16 בתים כל אחד ומשרשרים את כל החלקים יחד במבנה הבא:
עבור מפתח 128 סיביות קיים רק מפתח אחד בגודל 16 בתים וערכי המחרוזת "expand 16-byte k" בחלוקה למילים הם:
הפונקציה השוכנת בליבו של צופן סלסה , היא פונקציה הפיכה המקבלת 4 מילים ומפיקה פלט של 4 מילים כדלהלן:
הסימן מייצג חיבור מודולו , הסימן מייצג הזזה מעגלית של משתנה באורך 32 סיביות שמאלה במספר פוזיציות לפי הערך שלימינו והסימן מייצג XOR.
לדוגמה בייצוג הקסדצימלי בחישוב מתקבל:
הפונקציה RowRound מפעילה את הפונקציה QuarterRound על 16 מילים באופן הבא:
אם מדמיינים את 16 הבתים לעיל, כמטריצה ריבועית 4x4 מילים , הפונקציה ColumnRound דומה לקודמת מלבד זאת שהיא מפעילה את QurterRound על עמודות המטריצה במקום שורות, כדלהלן:
שתי הפונקציות המתוארות כשהן משולבות יחד נקראות DoubleRound דהיינו כל מילה מעובדת פעמיים, פעם אחת כחלק משורות במטריצה ופעם אחת כעמודות, בניסוח פורמלי: .
כמו כן, לצורך הפעולות האריתמטיות, המעבר ממערך של ארבעה בתים למילה אחת הוא לפי סדר בתים קטן שאומר שהבית הראשון מייצג את הספרות הפחות משמעותיות של המילה, לכן במחשב עם סדר בתים גדול, יש צורך בפונקציית המרה כדי להמיר מבתים למילים ובחזרה לפי הנוסחה: .
לדוגמה אם נתון מערך הבתים: בהמרה למילה בת 32 סיביות לפי סדר בתים קטן, יתקבל הערך (לפי סדר בתים גדול מתקבל ).
אם מסכמים את כל הפעולות יחד, מימוש הפונקציה DoubleRound ייראה כך:
הפונקציה היא פונקציית הזזה מעגלית לשמאל והמספר התחתי מציין את מספר הפוזיציות שיש להזיז.
הזזה מעגלית ניתנת ליישום בתוכנה בקריאה לפונקציית ספרייה או באמצעות הזזות Shift ו-OR המובנות ברוב שפות התיכנות, למשל בשפת C הביטוי: (value << count) | (value >> (32 - count)) מבצע הזזה מעגלית של value במספר פוזיציות לפי count.
פונקציית הגיבוב של Salsa משלבת את הפונקציות האמורות על קלט בגודל 64 בתים, כדי להפיק פלט של 64 בתים פסאודו-אקראיים.
בניסוח פורמלי אם נתון המצב הראשוני המתואר לעיל, הנוסחה היא:
כלומר מחלקים את הקלט ל-16 מילים עד , אותם מחשבים באמצעות פונקציית DoubleRound עשר פעמים.
ופלט הפונקציה הוא תוצאת החיבור מודולו עם מילות המצב הראשוני עד .
המציין מעל הפונקציה DoubleRound מייצג את מספר החזרות.
כיוון שהפונקציה הפנימית מבוצעת פעמיים (בשורות ובעמודות) מסומן הצופן בקיצור Salsa20, כלומר ביצוע , נחשב כ-20 סבבים.
כאשר מעוניינים בפונקציית הצפנה מהירה יותר על חשבון ביטחון אפשר להפחית במספר הסבבים.
האופציות המומלצות הן 8 או 12 סבבים.
עם פלט פונקציית הגיבוב Slasa20 המתוארת, אפשר להצפין מסר באורך מקסימלי של בתים כשהוא מחולק לבלוקים בגודל 64 בתים, עם וקטור האתחול , המונה כאשר והמפתח באופן הבא:
לאחר הצפנת בתים יש לאתחל את הצופן עם וקטור אתחול חדש ולהתחיל את המונה מאפס או להחליף מפתח.
כאמור לא חייב להיות סודי אך חייב להיות ייחודי.
מעשית יכול להיות מונה כלשהו.
לפענוח פועלים באופן זהה לחלוטין:
למעשה הנוסחה המתוארת מתאימה רק למסר המתחלק ב-64 בתים.
אם המסר קטן יותר, או שהבלוק האחרון אינו בגודל 64 בתים, חותכים את תוצאת פונקציית הגיבוב כאורך המסר ומתעלמים מהיתר.
ב-2005 דווח על סוג של ההתקפה דיפרנציאלית נגד גרסה מצומצמת של סלסה בחמשה סבבים, מסומן בקיצור Salsa20/5 בסיבוכיות זמן של בקירוב.
מפתח ההתקפה זכה באלף דולר מאת דניאל ברנשטיין שהבטיח את הפרס לכל מי שיצליח להציג "קריפטואנליזה הכי מעניינת של סלסה".
ב-2006 הצליחו מספר חוקרים לפתח התקפה כנגד Salsa20/6 בסיבוכיות זמן של וכן התקפת Related key על Salsa20/7 בזמן של .
ב-2007 פותחה התקפה על Salsa20/8 בזמן של עם מפתחות.
ב-2008 פותחה התקפה נגד Salsa20/7 בזמן של וכן התקפה על Salsa20/8 בזמן של .
ב-2012 התקפה של אמסון ושי כנגד Salsa20/8 הצליחה לשבור את הצופן בזמן של או בזמן של במקרה של מפתח 256 סיביות עם 8 סבבים.
ב-2013 פורסמה הוכחה שצופן סלסה מעל 15 סבבים בטוח כנגד התקפה דיפרנציאלית, כלומר לא נמצאו מאפיינים דיפרנציאליים בהסתברות גבוהה מ- כך שהיא אינה יעילה מכוח גס.
Salsa20 מהיר יותר מ-AES ובמבחני ביצועים של eSTREAM נמצא שבעשרים סבבים הצופן מסוגל להצפין בקצב של 3.93 מחזורי שעון לבית על Xeon בעל ליבה כפולה 3 גיגה-הרץ.
כמו כן קיימות שתי גרסאות של הצופן פחותות סבבים הנקראות Salsa20/8 ו-Salsa20/12 עם שמונה סבבים או 12 סבבים בהתאמה, המיועדים למשתמשים הרואים צורך בצופן יעיל ומוכנים להקריב מעט בביטחונו.
ב-2008 הציע דניאל ברנשטיין את משפחת ChaCha שהיא גרסה משופרת של צפני זרם החולקת אותם עקרונות תכנון עם Salsa20 אך בשינויים קלים שנועדו בעיקר להגברת רמת הפיזור (diffusion) של הצופן.
הפיזור הנוסף אינו בא על חשבון ביצועים, כמו ב-Salsa20 בכל סבב מתבצעים 16 פעולות חיבור, XOR והזזה מעגלית בהיסטים קבועים וכן נשמרת אותה רמת מקביליות ואף יותר.
ההערכה היא שגרסאות ChaCha מספקות עמידות גבוהה יותר נגד קריפטואנליזה ומשפרות במעט את הביצועים אם כי רק על פלטפורמות מסוימות.
בגלל אחידות כמות העבודה בכל סבב, למספר הסבבים השפעה ישירה על ביצועי הצופן.
מסיבה זו הוצעו גרסאות מופחתות סבבים לשיפור ביצועים על חשבון ביטחון.
ChaCha8 מבוסס על Salsa20 עם שמונה סבבים, ChaCha12 על Salsa20 עם 12 סבבים בהתאמה.
ההבדלים בין צופן Salsa וצופן ChaCha הם כדלהלן:
פונקציית הסבב הפנימית של ChaCha גם היא מבצעת 4 פעולות חיבור, 4 פעולות XOR ו-4 פעולות הזזה מעגלית על ארבעה משתני המצב הפנימי אך בסדר שונה.
ב-Salsa20 כל משתנה מעודכן בפעולה אחת למשל .
לעומתו ב-ChaCha כל מילה מעודכנת פעמיים בנפרד, כך שכל מילת קלט משפיעה על מילות קלט אחרות בשני הכיוונים.
אפשר לראות על ידי מעקב אחרי כל סיבית כי ב-ChaCha לפחות 12.5 סיביות בממוצע משתנות בכל סבב לעומת רק 8 ב-Salsa20.
בנוסף קיים הבדל פחות משמעותי בערכי ההיסטים הקבועים של ההזזה המעגלית 16,12,8,7 לעומת 7,9,13,18 ב-Salsa20. ההשפעה של הבדל זה על ביטחון הצופן זניחה.
לעומת זאת קיים שיפור במהירות על פלטפורמות מסוימות.
בצופן Salsa20 הקלט המורכב מווקטור אתחול ומונה בלוקים וכן שמונה מילות מפתח וארבע מילים קבועות, נטענים לתוך טבלה או מטריצה ראשונית במבנה זה:
קבוע מפתח מפתח מפתח מפתח קבוע קלט קלט קלט קלט קבוע מפתח מפתח מפתח מפתח קבוע
בכל הרצה של הצופן הפונקציה הפנימית מעבדת במקביל את עמודות המטריצה האמורה פעמים ואז מחברת את התוצאה הסופית עם המטריצה הראשונית לקבלת 16 מילים של הפלט.
במימושי תוכנה ממוטבים של Salsa20 נהוג היה לבצע תחילה תמורה פנימית של המטריצה הראשונית כך שהעמודה השנייה מוסטת שורה אחת כלפי מעלה, העמודה השלישית שתי שורות כלפי מעלה והרביעית שלוש ומתקבל:
קבוע קבוע קבוע קבוע מפתח קלט מפתח מפתח קלט מפתח מפתח קלט מפתח מפתח קלט מפתח
השפעת השינוי על ביטחון הצופן זניחה, לעומת זאת חל שיפור בביצועים כיוון שכעת ניתן לממש ארבעה רבעים של הפונקציה הפנימית בהוראת SIMD אחת על וקטורים (ראה עיבוד מקבילי).
הרעיון הוא שהיות שהפונקציה הפנימית מופעלת על כניסות המטריצה באלכסונים, ההיסט גורם לכך שהאלכסון יהפוך לעמודה ואז ניתן להבצע את החישוב בפקודה אחת.
שינוי דומה נעשה בסבב השני וכן הסבב השלישי כמו הראשון והרביעי כמו השני.
רעיון דומה נעשה ב-ChaCha מאותה סיבה אך בשלושה שינויים.
תחילה נעשה השינוי בסדר המילים בבלוק הפלט כדי להתאימו לשינוי המתואר לעיל.
זאת על מנת לשפר ביצועים על פלטפורמות התומכות ב-SIMD.
בנוסף המטריצה הראשונית מסודרת אחרת:
קבוע קבוע קבוע קבוע מפתח מפתח מפתח מפתח מפתח מפתח מפתח מפתח קלט קלט קלט קלט
הנתונים פשוט נטענים לפי סדר קליטתם כאשר הקלט שהוא בשליטת המשתמש (וכן התוקף במקרה של קריפטואנליזה) מוצב בשורה האחרונה.
הסבב הראשון תחילה מחבר את הקבועים למפתחות ואז מבצע XOR של התוצאות עם הקלטים, מבצע הזזה מעגלית ושוב מחבר עם המפתחות וכן הלאה.
השינוי השלישי הוא, עיבוד השורות מתבצע באותו סדר בכל הסבבים לפי המוצג בתרשים הבא:
ארבעת הרבעים של כל סבב תמיד מסודרים מלמעלה למטה מה שמוסיף מהיבט של מהירות.
פונקציית הגיבוב BLAKE הנמנית עם רשימת הפינלסטים של תחרות הגיבוב של NIST וגרסת ההמשך שלה BLAKE2 מבוססים על ChaCha.
ב-2014 אימצה גוגל את ChaCha יחד עם קוד אימות מסרים Poly1305 כתחליף ל-RC4 ב-OpenSSL.
כמו כן המימוש של גוגל עבור TLS משמש להגנה על תעבורת הרשת (HTTPS) בין דפדפן כרום לאנדרואיד לבין אתרי גוגל.
באופן דומה האלגוריתם שולב בפרוטוקול OpenSSH.
הצופן ChaCha נכלל גם במערכות ההפעלה OpenBSD ו-NetBSD.
וכן הוצע לפרוטוקול IPSec בטיוטה וטיוטה .
פונקציית הגיבוב BLAKE מבוססת על ליבת צופן ChaCha בשינויים מינוריים.